Injil Lukas paring gambaran bilih katresnanipun Allah punika kangge sedaya golonganing manungsa. Pawartos punika kapratelakaken kanthi cariyos para malaekat ingkang ngrawuhi para pangen ing Efrata. Menawi tiyang ingkang mboten penting kemawon kagatosken dening Allah, nalaripun mesthi tiyang sanes ugi dipun gatosaken dening Allah. Kejawi punika, cariyos ing Efrata mbikak pangertosan kita sedaya bilih Gusti remen nresnani manungsa ingkang kesrakat lan sangsara gesangipun. Pawartos penting saking swarga mboten langkung rumiyin kaparingaken dhumateng para pejabat lan tiyang penting sanesipun, nanging malah katujokaken dhateng para pangen –tiyang miskin.